open-index/open-wikipedia-markdown huggingface dataset:
Supachai Panitchpakdi

**Supachai Panitchpakdi** seu litteris Thai ศุภชัย พานิชภักดิ์ (Bancoci natus die 30 Maii 1946) est politicus Thailandensis et internationalis.

Alumnus est  et  in urbe nativa necnon scholae oeconomicae Roterodamensis ubi dscipulus erat Ioannis Tinbergen. Ab anno 1974 operam dedit apud argentariam Thailandensem cuius iussu in Nederlandiam profectus erat. Minister vicarius a vectigalibus Thailandiae ab anno 1986 usque in 1988, primus minister vicarius ab anno 1992 usque in 1995, iterum ab 1997 meruit. Anno 1999 rector generalis Ordinis mercaturae mundanae electus est eodem tempore quo Michael Moore, quo officio hic usque in 2002, ille ab eo anno usque in 2005 functus est. Deinde secrtetarius generalis Congressus Nationum Unitarum de commercio et evolutione usque ad diem 30 Augusti 2013 meruit.

## Nexus externi 
* Vita apud Ordinem mercaturae mundanae

Categoria:Nati 1946
Categoria:Homines vivi
Categoria:Oeconomi
Categoria:Politici Thailandiae
Categoria:Magistratus Nationum Unitarum
Categoria:Ordo mercaturae mundanae
Categoria:Alumni Universitatis Roterodamensis
Coco (pellicula)

est pellicula animata Americana ab Walt Disney Societate et Pixar Animation Studios officinis cinematographicis anno 2017 confecta. Quae pellicula die 26 Octobris 2017 primum exhibita est. Duo Praemia Academiae anno 2018 accepit.

## Trama 
Pellicula iter Michaelis (Hispanice *Miguel*), pueri Mexicani, per terram defunctorum narrat et ostendit, quomodo commemoratio omnium fidelium defunctorum in Mexico celebratur.

## Nexus externi 
* Situs de pelliculis Disneyanis.
* 

Categoria:Pelliculae 2017
Categoria:Pelliculae animatae Civitatum Foederatarum
Categoria:Pelliculae musicae
Categoria:Pelliculae Walt Disney Societas
Mesenterium

thumb|300px|Duo digestivorum fistula et mesenterium suorum..**Mesenterium** est fascia continua plicata membranae texti(peritoneum) affixa parieti abdominis et viscera comprehendit. In homanibus,  pancreatem intestinumque tenuem volvit et extendit deorsum circa colon partemque superiorem recti. Munus momenti est tenere viscera abdomalis in propriis locis. Quoniam mesenterium est textus continuus et possidet proprietates anatomicas et munera, nonnulli indigatores arbitrantur distinctum viscus esse.    
## Nota 
*Fons Encyclopaediae Britannicae

## Nexus externi 
*Commentarium ex situ www.embryology.ch

Categoria:Apparatus digestorius
Categoria:Anatomia
Categoria:Abdomen
Stasi

]]

**Stasi** vel recte **Administerium securitatis publicae** (Theodisce: *Ministerium für Staatssicherheit*) institutio exploratoria importuna atque famosa in Re publica democratica Germanica fuit. Nomen eius compendiarium *Stasi* magis notum est quam appellatio officialis. 

## Historia 
Institutio haec emissariorum fundata est anno 1950, anno autem 1989 nomen mutatum est ad *Amt für nationale Sicherheit*; mense Ianuario 1990 omnino abolita est. Cum anno 1989 exeunte Murus Berolinensis urbem non iam separaret, sedes otacustarum principalis a civibus Berolinensibus expugnata atque occupata est. Anno 1990 moderamen Germanicum, ut pristinae indagationes contra cives quam plurimae porro conserventur exhibentur explorentur, associationem quandam condidit, cui nomen BStU (compendiarie; nomen officiale en: *Bundesbeauftragter für die Unterlagen des Staatssicherheitsdienstes der ehemaligen Deutschen Demokratischen Republik* - officium documenta custodum secretorum Germaniae Orientalis curans). Dux istius associationis primus annis inter 1990 et 2000 Ioachim Gauck creatus est, quem postea praesidem foederalem elegerunt.

## Ministri
* Gulielmus Zaisser: a mense Februario 1950 usque mensem Iulium 1953 
* Ernestus Wollweber: a mense Iulio 1953 usque mensem Octobrem 1957 
* Ericus Mielke: a mense Novembri 1957 usque mensem Novembrem 1989

## Vide etiam
*Carcer Erfordiae
## Notae
## Nexus externi 
* Paginae BStU
* Museum de explorationibus secretis Berolini situm

Categoria:Historia Germaniae
Eberhardus Bethuniensis

**Eberhardus Bethuniensis** vel **Ebrardus Bithuniensis** (Francogallice *Éverard de Béthune*), circa annum 1212 mortuus, fuit scriptor et grammaticus Latinus, Nemetaci natus. Bethuniae docebat. Scripsit poema grammaticum *Graecismus*, continens etiam descriptionem brevem linguae Graecae, et librum *De miseriis rectorum scholarum* sive *Labyrinthus* vel *Laborintus*, qui nunc saepius ab Everardo Alemanno scriptus esse putatur. Ambo libri saepe citantur. Scripsit etiam *Librum Antihaeresis* contra Valdenses circa annum 1210.

## De Eberhardo 
*Anne Grondeux (2001), ''Le Graecismus d'Évrard de Béthune à travers ses gloses* 
*Е.В. Антонец (2005), *Средневековые стихотворные грамматики латинского языка и их фрагменты в Научной библиотеке МГУ* 
*Anne Grondeux (2010), *Glosa super Graecismum Eberhardi Bethuniensis Capitula I–III: de figuris coloribusque rhetoricis* 

## Editiones *Graecismi*
* Eberhard von Bethune. Graecismus / Ed. Johannes Wrobel. Vratislaviae 1887
* *Graecismus*, cum commentario Johannis Vincentii Metulini

## Notae
## Nexus externi
*De Eberhardo* in *Christian Cyclopedia*
* *Laborinthus* in: *Historia poetarum ... medii aevi*, a Polycarpo Leyser edita, Hallae Magdeburgicae 1721, p. 796.
* *Laborinthi* bibliographia

Categoria:Auctores Latini mediaevales
Categoria:Grammatici
Categoria:Philologi Belgicae
Categoria:Poetae didactici
Categoria:Poetae Franciae
Categoria:Poetae Latini Franciae
Categoria:Scriptores Franciae
Tamoxifenum

**Tamoxifenum** est prodroga, at metaboliti activi eius, *Afimoxifenum* et *Endoxifenum* potissime receptoriis oestrogenii adiungunt. Usus est therapia et complementum cancri mammae.

Tamoxifenum in ordinis mundi sanitarii indicem exemplarem medicamentorum essentialium receptum est. 

## Natura Tamoxifeni 
### Natura chemica 
Nomen IUPAC suum est (Z)-2-[4-(1,2-diphenylbut-1-enyl)phenoxy]-N,N-dimethyl-aethylaminum. Formula chemica summa Ciprofloxacini est C26H29NO , massa molaris sua 371.515 g/mol.

### Natura pharmacologica 
Tamoxifenum est aromatasis inhibitor. Substantia in codice ATC reperitur: .

## Effectus Tamoxifeni 
### Effectus non grati 
Cum Tamoxifeni consumptione effectus secundarios et interactiones observati sunt, per exemplo:
* in cerebro: cognitionis impedimentum
* in oculis: oedema maculae, opacidades corneales, retinopathiae, cataracta 
* in corde: intervallum QT prolongatum
* in iecore: transaminasum augmen

* Cancer mammae

## Notae 
## Nexus externi 
* *Drugs.com*: de Tamoxifeno. 

Categoria:Oncologia
Categoria:Ordinis mundi sanitarii medicamenta essentialia
Paulus Melissus

**Paulus Melissus Schedius**, natus scilicet *Paul Schad* die 20 Decembris 1539 et Heidelbergae die 3 Februarii 1602 mortuus, humanista fuit Germanicus, poeta Latinus, interpres. Bibliothecae Palatinae librarius fuit.

## Opera 
* *Pauli Melissi schediasmata poëtica* (Heidelbergae 1574); 
* *Odae palatinae* (Heidelbergae 1588); 
* *Meletematum piorum libri VIII* (Heidelbergae 1595);
* *Psalmen in deutschen Gesangreimen* (Heidelbergae 1572).

## Notae 
## Nexus externi 
* Melissi schediasmata poetica

Categoria:Humanistae
Categoria:Interpretes
Categoria:Poetae Latini Germaniae
Categoria:Auctores Latini Renascentiae
Categoria:Poetae Germaniae
Fractura (ossis)

thumb|350px|Fractura antebrachii.
**Fractura** est, cum integritas ossis vi externa laesa est, et duo vel plura fragmenta exstiterunt. Non raro alii morbi ossium stabilitatem afflixerunt, ut osteoporosis. Plures fracturae reponi per osteosynthesem possunt. In nosocomis abbreviaturae **FRX** sive **Fx** sive **Fx** vel **#** fracturam indicantes in usu sunt.

* Chirurgia
* Femur

## Nexus externi 
* Classificatio AO fracturarum 
* Dissertatio inauguralis veta (1683) de fracturis ossium in genere.
Urbanus Granderius

thumb|Urbanus Granderius
**Urbanus Granderius** (natus Boueri anno 1590 - obiit Luduni anno 1634) fuit clericus Francicus qui, de magia accusatus, ad rogum damnatus est.
Sic Horatius Torsellinus Iesuiticus rem narrat: "*Die 18 Augusti Urbanus Granderius Сеnomanensis apud Loudunum *(sic)* dioecesis Pictaviensis oppidum vivus combustus est, de magia multisque aliis sceleribus reus factus; sed praecipue quod ab anno 1632 Religiosas Ursulinas a Daemonibus obsideri procurasset, eо quod illum in suum Directorem assumere noluissent.*"

## Notae 
## Bibliographia 
* *Arrest de condemnation de mort contre maistre Urbain Grandier* Bibliotheca Nationalis Francica sito.
* Urbain Grandier et les possédées de Loudun in sito interretialius Gallica

Categoria:Viri
Categoria:Nati 1590
Categoria:Mortui 1634
Categoria:Clerici Franciae
Aromatasis

thumb|Aromatasis sive CYP19A1.
**Aromatasis** (abbreviatura **ARO**) sive **oestrogeni synthetasis** sive **oestrogeni synthasis** sive **CYP19A1** (Numerus EC: 1.14.14.1) est enzymum principale ad oestrogena ex androgenis generandum. 

Simul ARO vocitatur **CYP19A1**, quod indicat, ut gregis cytochromatum P450 sit, scilitet haemothiolati monooxygenasum. Enzymum invenitur in reticulis endoplasmaticis cellularum.

Effectus aromatasis enzymi sunt in feminis crescentia sexualis, et omnibus generibus crescentia in genere.

Multi polymorphismi, varietates geni, descripti sunt. Praeterea mutationes functionis aromatasis syndromas peculiarias ostendunt, generatim functio excessiva in habitum femininum oestrogenis nimiis, impedimentum in masculinum androgenis.

Inhibitio enzymi aromatasis in tractandis cancris mammae momentum habet (aromatasis inhibitores). Diversae inhibitores descriptae sunt.

## Natura aromatasis 
### Genetica 
Genum aromatasis *CYP19A1* vocatur, chromosomate  decimo quinto (15q21.2, coordinata genomica: 15:51,208,056-51,338,597) locatum est. Magnitudo ARO est plus quam septuaginta kilobases.

### Natura biochemica 
[thumb|Enzymum **ARO** ex androgenis (hic: [testosteronum|testosterono) oestrogena (oestradiolum) convertit.)]]
ARO ex androgenis oestrogena generat.

## Mutationes functionis aromatasis 
Descriptum est syndroma deficientium (*deficientia aromatasis*, OMIM:613546) malum *recessivum* (chromosomate 15, autosomate), quo fabricatio oestrogeni vilis vel minuta est, quo fit, ut incremento testosteroni causa iam in utero fetus at enim mater *virilizationem* ostendunt: pseudohermaphroditismum fetûs feminini, ac matres hirsutismum et acnem. Prolis habitus statura tenui et magna crescent.
Vice versa *syndroma aromatasis excessiva* (*AEXS*, 'OMIM: 139300) cum gynaecomastia notum est.

## Inhibitores aromatasis 
* Anastrozolum
* Tamoxifenum

## Notae 
* Oestrogenum
* Osteoporosis

Categoria: Enzyma
Categoria:Cytochromata P450
Amir Khusrau

[thumb|Amir Khusrau discipulos docet. Miniatura in [manuscriptum|manuscripto Majlis al-Ushshaq ab Husayn Bayqarah facto.]]
[thumb|*[Alexander Magnus|Alexander Platonem hominem sapientem salutat.* In *Khamsa* Amir Khusrau.]]
[thumb|Pagina in [Hasht-Behesht (poema)|Hasht-Bihisht. Miniatura, Metropolitanum Artis Museum.]]

'''Ab'ul Hasan Yamīn ud-Dīn Khusrau** (natus Patiyali in urbe Sultanatus Delliensis anno 1253; mortuus Dellii in Sultanatu Delliensi mense Octobri anno 1325) (Persice , Urdu ), late **Amīr Khusrau Dehlavī** et **Amīr Khusrau'* tantum appellatus, fuit musicus, poeta, eruditus Sufiensis ex Asia Meridiana ortus. Partes maximi momenti in historia culturalis subcontinentis Indicae egit. Mysticismum profitebatur, discipulus spiritualis cuiusdam Nizamuddin Auliya Delliensis. Poemata plerumque Persice componebat, sed etiam Hindavice. *Ḳhāliq Bārī,* vocabularium versibus nomina Arabica, Persica, Hindavica colligens, ei saepe tribuitur. Khusrau aliquando vox Indiae (*Tuti-e-Hind*) appellatur, pater litterarum Urduicarum aestimatus.

## Notae
## Bibliographia
*Browne, E. G. 1998. *Literary History of Persia.* 4 vol. ISBN 0-7007-0406-X.
*Chopra, R. M. 2013. "The Rise, Growth And Decline of Indo-Persian Literature." Ed. 2a. Kolkata: Iran Culture House New Delhi and Iran Society.
*Chopra, R. M. 2014. "Great Poets of Classical Persian." Kolkata: Sparrow Publication. ISBN 978-81-89140-75-5.
*Habib, Muhammad, interpres. 1931. *The Khaza'inul Futuh (Treasures of Victory) of Hazarat Amir Khusrau of Delhi.* Aligarh Muslim University.
*Losensky, Paul, et Sunil Sharma. 2011. *In the Bazaar of Love: Selected Poetry of Amir Khusrau.* Dellii: Penguin.
*Rypka, Jan. *History of Iranian Literature.* Reidel Publishing Company. ASIN B-000-6BXVT-K.
*Sharma, Sunil. 2005. *Amir Khusraw: Poets of Sultans and Sufis.* Oxoniae: Oneworld Press.

## Nexus externi
*
*Opera Amir Khusrau magni momenti. 
**Original Persian poems of Amir Khusrow.'' WikiDorj, libera poesis Persicae bibliotheca.

Categoria:Auctores Hindici
Categoria:Auctores Persici
Categoria:Auctores Urdu
Categoria:Compositores
Categoria:Eruditi
Categoria:Musici Indiae
Categoria:Poetae Indiae
Categoria:Scriptores Indiae
Categoria:Sufismus
Cingis Aitmatov

[thumb|Aitmatov anno [2003.]]
**Cingis Aitmatov** (Kyrgyzice Чыңгыз Айтматов, *Çıñğız Aytmatov*, چىڭعىز ايتماتوۋ IPA tʃɯŋˈʁɯs ɑjtˈmɑtəf|; Russice Чинги́з Тореку́лович Айтма́тов, *Chingiz Torekulovich Aytmatov*) (natus Sheker in vico Kyrgyzico Unionis Sovieticae die 12 Decembris 1928; pneumonia mortuus Norimbergae die 10 Iunii 2008) fuit auctor Sovieticus et Kyrgyzstanicus, qui Russice et Kyrgyzice scribebat. Unus e personis maximi momenti in litteris Kyrgyzstanicis aestimatur. Legatus Unionis Sovieticae et tum Kyrgyzstaniae ad Unionem Europaeam, NATO, UNESCO, et civitates Benelux fuit.

[thumb|Aitmatov anno [2007]]
## Notae
[thumb|[Sepulcrum Aitmatovianum prope Pisphecum]]
## Bibliographia
*Kolesnikoff, Nina. 1999. *Myth in the Works of Chingiz Aitmatov.* Lanhamiae Terrae Mariae: University Press of America. ISBN 0761813624.
*Tumanov, Vladimir. 1996. Mythic Cycles in Chingiz Aitmatov’s *Spotted Dog Running along the Seashore,* *Canadian Slavonic Papers* 38(1–2: 135–154.

## Nexus externi
*Compilatio operum Aitmatovianorum.
*Biographia. Russiapedia.
*Biographia. SovLit.net.
*Commentarii de Aytmatov (Russice et Uzbecice scripti).
*Iraj Bashiri. Chingiz Aitmatov's Corner. Fabulae Cingiz Aitmatov et commentarii Iraj Bashiri de scriptore.

Categoria:Auctores Kyrgyzici
Categoria:Auctores Russici
Categoria:Legati
Categoria:Scriptores fabularum brevium
Categoria:Scriptores Kyrgyzstaniae
Categoria:Scriptores mythistoriarum Kyrgyzstaniae
Ioannes Vazov

thumb|Ioannes Vazov.
[thumb|[Statua Vazoviana in Via Vazovova Bratislaviae.]]
[thumb|[Monumentum Vazovianum mediae Serdicae positum. In scaena est Ecclesia Sanctae Sapientiae. Sepulcrum est lapis syenites e montibus Vitosha, ubi Vazov circumambulare malebat. ()]]
**Ioannes** (vulgo *Ivan Minchov*) **Vazov** (Bulgarice Иван Минчов Вазов, natus die 27 Iunii 1850 [modo vetere]; mortuus die 22 Septembris 1921) fuit poeta, scriptor mythistoriarum, et scriptor scaenicus Bulgaricus, saepe patriarcha litterarum Bulgaricarum appellatus. Natus est Sopot in oppido in Valle Rosarum in Plovdiv Provincia Bulgariae, tum in Imperio Ottomanico; mortuus Serdicae in capite Bulgariae. Eius opera binas aetates historicas exhibent: renascentiam Bulgaricam et aetatem post liberationem a rectione Ottomanica.

## Notae
## Bibliographia
*Bull, Lucy Catlin. 1897. Ivan Vazoff (1850– ). In ''Library of the World's Best Literature: Ancient and Modern,* ed. Charles Dudley Warner, 26: 15,263–15,286. Novi Eboraci: R. S. Peale et J. A. Hill. pp.
*Tsanov, Radoslav A. 1908. Ivan Vazoff: Balkan Poet and Novelist. *Poet Lore, A Magazine of Letters* 19: 98–110. Novi Eboraci: AMS Reprint Company.
*Gosse, Edmund. 1912. Introduction. In *Under the Yoke: A Romance of Bulgarian Liberty by Ivan Vazoff.* Londinii: William Heinemann, i–ix.
*Grogan, Ellinor. 1922. Ivan Vazov. *The Slavonic Review* 1(1): 225–227. JSTOR 4201601.
*Keller, Helen Rex. 1923. Under the Yoke ("Pod Igoto). *The Reader's Digest of Books.* Novi Eboraci: The Macmillan Company, 868–869.
*Robinson, Lucy Catlin Bull. 1917. Ivan Vazov, Critical and Biographical Introduction. In *The Library of the World's Best Literature: An Anthology in Thirty Volumes,* vol. 26, ed. C. D. Warner et al. Great Books Online.
*Ташев, Ташо. 1999. Министрите на България 1879-1999. Serdicae: АИ „Проф. Марин Дринов“ / Изд. на МО. ISBN 978-954-430-603-8. / ISBN 978-954-509-191-9.
*Карчев, Петър. 2004. През прозореца на едно полустолетие (1900–1950). Serdicae, стр. 274.
*Михаил Арнаудов. 1941. „Македония като българска земя“. беседа, държана в Битоля на 4 юли.
*Бачева, Ирина и др. Кратък летопис. 2013. Къща музей "Иван Вазов" - Сопот. Посетен на 2013-03-18, vazovmuseum.com. 
*Аврамов, Румен. 2007. Комуналният капитализъм: Т.II. Serdicae: Фондация Българска наука и култура / Център за либерални стратегии. ISBN 978-954-90758-8-5.
*The Nomination Database for the Nobel Prize in Literature, 1901–1950. Nobelprize.org.
*SCAR Composite Gazetteer of Antarctica: Vazov Point.
*Нацева, Розалина, Любен Иванов, Инес Лазарова, Петя Кръстева. 2004. Каталог на българските банкноти. Българска народна банка. С. ISBN 954-9791-74-2.

## Nexus externi
*
*Vazov, I. *Under the Yoke: A Romance of Bulgarian Liberty.'' With an Introduction by E. Gosse. A New and Revised Edition. Londinii, 1912.
*Locus Ioannis Vazov in legato Bulgarico.
*Ioannes Vazov, poeta revolutionarius.

Categoria:Auctores Bulgarici
Categoria:Poetae Bulgariae
Categoria:Scriptores Bulgariae
Categoria:Scriptores mythistoriarum Bulgariae
Categoria:Scriptores scaenici
Georgius Fishta

thumb|Georgius Fishta.
**Georgius** (vulgo *Gjergj*) **Fishta** (natus Fishtë in Blinisht (Lezhë) in hodierna Albania, tum Imperio Ottomanico, die 23 Octobris 1871; mortuus Scodrae in urbe Albanica die 30 Decembris 1940) fuit poeta, refector (*rilindas*), presbyter Catholicus, nationalista, politicus, editor, et interpres Albanicus. Praeses insigniter fuit consilii Congressus Monastiriensis qui ratum abecedarii Albaniani fecit. Anno 1921 vice praeses parlamenti Albanici creatus est, annoque 1937 *Lahuta e Malcís* finivit et publicavit, poema epicum dialecto Ghegico linguae Albanicae scriptum. Quod magnum opus, 17 000 versuum continens, Ilias Albanicus aestimatur. Sodalis Academiae Artium et Scientiarum Italicae et caput provinciae Franciscanae Albaniae fuit. *Hylli i Dritës* periodicum (1913) et *Posta e Shypnisë* diarium (1916–1917) edidit.

## Opera
**Lahuta e Malcís,* poema epicum (Zara, 1902)
**Anzat e Parnasit,* satura (Sarajevo, 1907)
**Pika voese më vonë ri botuar si Vallja e Parrizit* (Zara, 1909)
**Shqiptari i qytetnuem,* melodrama (1911)
**Vëllaznia apo Shën Françesku i Assisi-t* de Francisco Assisiensi (1912)
**Juda Makabe,* tragoedia de Iuda Maccabeo (1914)
**Gomari i Babatasit, Shkodër* (1923)
**Mrizin e Zanave, Shkodër* (1924)
**Lahuta e Malcís* (ed. 2a), Gesamtdruck (Shkodër, 1937). Anglice *The Highland Lute,* conv. Robert Elsie et Janice Mathie-Heck (I. B. Tauris, 2006), ISBN 1-84511-118-4

## Notae
## Bibliographia
*Lambert, Maximilian. 1949. ''Gjergj Fishta und das albanische Heldenepos 'Lahuta e Malsisë': Laute des Hochlandes: Eine Einführung in die albanische Sagenwelt.* Lipsiae.

## Nexus externi
*Biographia.
**Anzat e Parnasit.''
*Poemata Albanica in Anglicum conversa.

Categoria:Editores
Categoria:Franciscani
Categoria:Incolae Albaniae
Categoria:Interpretes textuum Francogallicorum
Categoria:Interpretes textuum Graecorum
Categoria:Interpretes textuum Italianorum
Categoria:Magistri
Categoria:Poetae Albaniae
Categoria:Politici Albaniae
Categoria:Presbyteri catholici
Categoria:Scriptores Albaniae
Categoria:Scriptores scaenici
Linguae Ieniseenses

**Linguae Ieniseenses** sunt familia linguarum, quae in ripis Ieniseae fluminis adhibentur. Sola lingua Ketica hodie viva est; propinqua eius lingua Iugica fine saeculi XX exstincta est. Haec duae linguae ad ramum linguarum Ienisseensium septentrionalem pertinent. Linguae rami meridionalis, quae sunt Assanica, Arinica, Pumpocolica, saeculo XVIII extinctae sunt, lingua Kottica rami merdionalis saeculo XIX. A Julio Klaproth et Matthia Castrén linguae Ienissenses primo descriptae sunt. Linguae syntheticae sunt cum ordine verborum *subiectum — obiectum — verbum*.

## Nexus externi 
* Г.К. Вернер *Енисейские языки* (descriptio linguarum Ieniseensium) 
* Etymologia Ienissensis
* Tabula linguarum Ienseensium

Categoria:Familiae linguarum
Categoria:Linguae Ieniseenses
Lingua Ketica

**Lingua Ketica** est linguarum Ieniseensium unica superstes. In territorio Crasnoiarensi Russiae statum linguae populi indigenae habet et in ludis litterarum ediscitur. Circa 213 homines lingua Ketica loquuntur. Scriptura utitur Cyrillica cum signis diacriticis non multis. Fine saeculi vicesimi abecedarium Keticum Cyrillicum primo elaboratum est et forma eius non iam stabilita est.

## Notae 
## Fontes 
* *Каргер Н. К.* Кетский язык // Языки и письменность народов Севера. — М.-Л., 1934. — Ч. III.
* *Дульзон А. П.* Очерки по грамматике кетского языка. — Томск, 1964.
* *Дульзон А. П.* Кетский язык. — Томск, 1968.
* Heinrich Werner, *Die ketische Sprache*, Wiesbaden, 1997.

## Nexus externi 
* Vocabula Ketica audire potes
* Vicipaedia Κetica in *Incubator*

Categoria:linguae Ieniseenses
Categoria:Linguae Palaeosibericae
Categoria:Linguae Russiae
Iasyr Shivaza

**Iasyr Shivaza** vel **Shiwaza** (Dunganice Ясыр Шывазы; Russice Ясыр Джумазович Шиваза *Yasir Dhumazovich Shivaza*) (natus Sokoluk in vico  triginta chiliometra ad occidentem oppidi Pispheci in hodierna Chuy Provincia Kyrgyzstaniae die 18 Maii 1906; mortuus 18 Iunii 1988) fuit poeta, scriptor, editor diarii, interpres, eruditus Dunganicus Unionis Sovieticae.

## Opera
* *Лёнминщин* (*Lucifer*, collectio poematum, 1931)
* *Гәминди лон* (*Rerum novarum unda*. collectio poematum, 1932)
* *Тёҗянхади сывын* (*Carmina selecta*, 1958)
* *Хома, чунтян* (*Salve, ver*, collectio poematum, 1966)
* *Хо пын-ю* (*Amici fideles*, mythistoria, 1958)
* *Щин сывын* (*Domus mea nova*, mythistoria, 1973)

## Notae
## Bibliographia
*Syer, Svetlana Rimsky-Korsakoff. 1991. *Iasyr Shivaza: The Life and Works of a Soviet Dungan Poet.* Francofurti et Novi Eboraci: Verlag Peter Lang. ISBN 3-631-43963-6.
*Сушанло Мухамед, et Имазов Мухаме. 1988. Совет хуэйзў вынщүә. Фрунзе: "Мектеп" чубаншә. *Dungan Soviet Literature: textbook for 9th and 10th grade.* Biškek. ISBN 5-658-00068-8.

Categoria:Auctores Dunganici
Categoria:Auctores Kyrgyzici
Categoria:Editores
Categoria:Eruditi
Categoria:Interpretes textuum Russicorum
Categoria:Poetae Kyrgyzstaniae
Categoria:Scriptores Kyrgyzstaniae
Ianuarius Carta

**Ianuarius Carta** (natus die 1 Ianuarii 1931 Bithis, Provincia Nuorensi, 14 Februarii 2017 Caralis mortuus) fuit politicus Italica notus factionis factionis Democratiae Christianae.

## Biographia 
Natus Bithis, Provincia Nuorensis anno 1931, in Universitate Catholica Sacri Cordis Iesu iuris consultus diplomatus est.

Ab anno 1968 ad 1983 legatus fuit ad Cameram Deputatorum et ab anno 1983 ad 1992 legatus fuit ad Senatum Italicum. Etiam ab anno 1983 ad 1986 minister Marinae civilis fuit.

Obiit Caralis 14 Februarii 2017 

## Notae 

## Nexus externi 
* De Ianuario carta in pagina Senaatorum Reipublicae Italicae 

Categoria:Politici Italiae
Categoria:Incolae Sardiniae
Categoria:Iuris consulti
Hermenegildus ab Assumptione

**Hermenegildus ab assumptione** (in saeculo: **Hermenegildus Iza y Aregita**) (natus die 13 Aprilis 1879 Mendata in Hispania; obiit Alcázar de San Juan die 26 Iulii 1936), sacerdos professus Ordinis Sanctissimae Trinitatis fuit. Qui, ex sollemni votorum formula Ordinem ingressus, die 29 mensis Septembris, anno 1902, Marcello Spinola, Archiepiscopo Hispalensi, manus imponente, ad sacros ordines ascendit. Cum autem die 21 mensis Iulii, anno 1936, portas eius asceterii, in oppido Alcázar de San Juan, armatorum turba petiisset, iudex quidam municipii, militibus comitantibus, cunctis sodalibus imperavit ut se sequerentur, quos quidem in carcerem ad tempus ipse deduceret. Ita Servus Dei, nocturno tempore inter diem 26 et diem 27 eiusdem mensis, cum in eo carcere iaceret, a militibus provocatus, una cum quattuor ceteris sacerdotibus ignivoma manuballista prostratus est.

Cui manipulo Martyrum Domus Sanctissimae Trinitatis, in oppido, quod Hispani vulgo Alcázar de San Juan appellant, etiam praeerat Bonaventura a Sancta Catharina, Franciscus a Sancto Laurentio, Placidus a Iesu, Antonius a Iesu Maria et Stephanus a Sancto Iosepho.

* Ordo Sanctissimae Trinitatis redemptionis captivorum
* Bellum civile Hispanicum

## Notae 

Categoria:Nati 1879
Categoria:Mortui 1936
Categoria:Martyres
Categoria:Beati
Categoria:Trinitarii
Categoria:Incolae Hispaniae
Stephanus a Sancto Iosepho

**Stephanus a Sancto Iosepho** (in saeculo: **Stephanus Barrenechea Arriaga**) (natus die 26 Decembris 1880 Elorrio in Hispania; obiit Alcázar de San Juan die 12 septembris 1936), professus Ordinis Sanctissimae Trinitatis fuit. Die vero 20 mensis Maii, anno 1909, in asceterio Apparitionis Deiparae Virginis (Bene Aparecida vulgo Hispani dicunt), sollemnibus nuncupatis votis se sacro sodalicio addixit. Hic, cum in carcere, in quem deductus erat, aegrotare incepisset, in Asylum Parvarum Sororum Senum Derelictorum, quod interea valetudinarium factum erat, traductus indeque postea in carcerem remissus, tandem die 12 mensis Septembris, anno 1936, immolatus est.

Cui manipulo Martyrum Domus Sanctissimae Trinitatis, in oppido, quod Hispani vulgo Alcázar de San Juan appellant, etiam praeerat Hermenegildus ab Assumptione, Franciscus a Sancto Laurentio, Placidus a Iesu, Bonaventura a Sancta Catharina et Antonius a Iesu Maria.

* Ordo Sanctissimae Trinitatis redemptionis captivorum
* Bellum civile Hispanicum

## Notae 

Categoria:Nati 1880
Categoria:Mortui 1936
Categoria:Martyres
Categoria:Beati
Categoria:Trinitarii
Categoria:Incolae Hispaniae
Marianus a Sancto Ioseph

**Marianus a Sancto Ioseph** (in saeculo: **Iacobus Altolaguirre y Altolaguirre**) (natus die 30 Decembris 1857 Yurre in Hispania; obiit Villanueva del Arzobispo die 26 Iulii 1936), professus Ordinis Sanctissimae Trinitatis fuit. Vota sollemnia anno 1875 nuncupavit; anno 1880 sacro presbyteratus ordine insignitus est. Nonnullorum conventuum superior fuit suique Ordinis definitor generalis. Ipse tempore quo martyrium perpessus est in sacras orationes habendas et sacramentum paenitentiae administrandum praecipue incumbebat. Sodalis erat communitatis religiosae Sacrarii Nostrae Dominae de la Fuensanta apud Villanueva del Arzobispo. Neci occubuit die 26 mensis Iulii anno 1936.

Cui manipulo Martyrum Domus Sanctissimae Trinitatis, in oppido, quod Hispani vulgo Villanueva del Arzobispo appellant, praeerat Marianus a Sancto Ioseph et Iosephus a Iesu et Maria.

* Ordo Sanctissimae Trinitatis redemptionis captivorum
* Bellum civile Hispanicum

## Notae 

Categoria:Nati 1857
Categoria:Mortui 1936
Categoria:Martyres
Categoria:Beati
Categoria:Trinitarii
Categoria:Incolae Hispaniae
Iosephus a Iesu et Maria

**Iosephus a Iesu et Maria** (in saeculo: **Iosephus Vincentius de Ormaechea y Apoitia**) (natus die 1 Septembris 1880 Navárniz in Hispania; obiit Villanueva del Arzobispo die 26 Iulii 1936), professus Ordinis Sanctissimae Trinitatis fuit. Sollemni professione anno 1899 emissa, anno 1903 presbyteralem ordinationem accepit. Ipse, tempore quo enecatus est, die videlicet 4 mensis Augusti anno 1936, superior erat conventus et Sacrarii Nostrae Dominae de la Fuensanta.

Cui manipulo Martyrum Domus Sanctissimae Trinitatis, in oppido, quod Hispani vulgo Villanueva del Arzobispo appellant, praeerat Marianus a Sancto Ioseph et Iosephus a Iesu et Maria.

* Ordo Sanctissimae Trinitatis redemptionis captivorum
* Bellum civile Hispanicum

## Notae 

Categoria:Nati 1880
Categoria:Mortui 1936
Categoria:Martyres
Categoria:Beati
Categoria:Trinitarii
Categoria:Incolae Hispaniae
Prudentius a Cruce

**Prudentius a Cruce** (in saeculo: **Prudentius de Gueréquiz y Guezuraga**) (natus die 29 Aprilis 1883 Rigoitia in Hispania; obiit Andújar die 31 Iulii 1936), professus Ordinis Sanctissimae Trinitatis fuit. Post vota anno 1903 sollemniter nuncupata, ipse anno 1903 sacerdotium suscepit. In ministerio erat Sacrarii B. M. Virginis de la Cabeza in loco Andújar. Una cum Secundo a Sancta Teresia martyrii coronam meruit die 31 mensis Iulii anno 1936.

Cui manipulo Martyrum Domus Sanctissimae Trinitatis, in oppido, quod Hispani vulgo Andújar, praeerat Prudentius a Cruce, Secundus a Sancta Teresia et Ioannes a Iesu et Maria.

* Ordo Sanctissimae Trinitatis redemptionis captivorum
* Bellum civile Hispanicum

## Notae 

Categoria:Nati 1883
Categoria:Mortui 1936
Categoria:Martyres
Categoria:Beati
Categoria:Trinitarii
Categoria:Incolae Hispaniae
Secundus a Sancta Teresia

**Secundus a Sancta Teresia** (in saeculo: **Secundus García y Cabezas**) (natus die 24 Martii 1891 Barrios de Nistoso in Hispania; obiit Andújar die 31 Iulii 1936), professus Ordinis Sanctissimae Trinitatis fuit. Postquam anno 1910 sollemnibus Deo votis se adstrinxerat, ipse anno 1914 sacerdotium inivit. Eximius praeceptor et concionator fuit. Una cum Prudentius a Cruce martyrii coronam meruit die 31 mensis Iulii anno 1936.

Cui manipulo Martyrum Domus Sanctissimae Trinitatis, in oppido, quod Hispani vulgo Andújar, praeerat Prudentius a Cruce, Secundus a Sancta Teresia et Ioannes a Iesu et Maria.

* Ordo Sanctissimae Trinitatis redemptionis captivorum
* Bellum civile Hispanicum

## Notae 

Categoria:Nati 1891
Categoria:Mortui 1936
Categoria:Martyres
Categoria:Beati
Categoria:Trinitarii
Categoria:Incolae Hispaniae
Oncorhynchus kisutch

***Oncorhynchus kisutch*** est species piscium anadromosa familiae Salmonidarum, indigena fluviorum aquae frigidae Siberiae et Insulae Beringii et orae Pacificae Americae septentrionalis. In ripis Asiae habitant ab Anadyre flumen usque ad flumina in Maris Ochotensis, in Amure et in fluminibus Sachalinae et Esoniae rari sunt. In ripis Americae ab Alasca usque ad Californiam gignuntur. Pisces Americanae maiores quam Asiaticae sunt. Americani longitudinem usque ad metrum habent, Asiatici usque ad 88 centimetra. 

*Oncorhynchi kisutch* ova gignunt in fluviis parvis vel modicis, bene oxygenatis, vadosis, fundis glareosis praeditis, sed nunquam in lacibus. Ab Iunio ad Decembrem in fluvia ovorum parendorum causa eunt. Hoc tempore colorem purpureum *Oncorhyhchi kisutch* accipiant. Ovis positis parentes omnes moriuntur. Nati post duodeviginti menses in mare descendunt et ibi hiemant. Anno vitae tertio aut quarto ipsi prolem dare possunt.

*Oncorhynchus kisutch* piscis est esu optimus, sed rarus.

## Nexus externi
* *Oncorhynchus kisutch* in ITIS
* *Oncorhynchi kisutch* photographemata bona

Categoria:Pisces esculenti
Categoria:Pisces Asiae
Categoria:Pisces Americae Septentrionalis
Categoria:Pisces Oceani Pacifici
Categoria:Salmonidae
Categoria:Taxa Walbaum
Categoria:Taxa 1792
Categoria:Pisces Russiae
Ioannes a Iesu et Maria

**Ioannes a Iesu et Maria** (in saeculo: **Ioannes Otazua y Madariaga**) (natus die 8 Februarii 1895 in pago Rigoitia in Hispania; obiit Andújar die 2 Aprilis 1937), professus Ordinis Sanctissimae Trinitatis fuit. Sollemnibus votis anno 1918 nuncupatis, anno 1921 sacerdotio auctus est. Ipse, tempore quo interemptus est, nocturnis videlicet horis inter dies 2 et 3 mensis anno 1937, in ministerio erat Sacrarii B. M. Virginis de la Cabeza.

Cui manipulo Martyrum Domus Sanctissimae Trinitatis, in oppido, quod Hispani vulgo Andújar, praeerat Prudentius a Cruce, Secundus a Sancta Teresia et Ioannes a Iesu et Maria.

* Ordo Sanctissimae Trinitatis redemptionis captivorum
* Bellum civile Hispanicum

## Notae 

Categoria:Nati 1895
Categoria:Mortui 1936
Categoria:Martyres
Categoria:Beati
Categoria:Trinitarii
Categoria:Incolae Hispaniae
Francisca ab Incarnatione

thumb|Beata Francisca ab Incarnatione.
**Francisca ab Incarnatione** (in saeculo: **Maria Francisca Espejo y Martos**) (nata die 2 Februarii 1873 Martos in Hispania; obiit die 13 Ianuarii 1937), soror Ordinis Sanctissimae Trinitatis fuit. Monasterium sanctimonialium SS. Trinitatis ingressa, sacra vota anno 1894 nuncupavit. Eadem infirmorum ministra, aedituma, ostiaria fuit. Sanguinem suum profudit die 13 mensis Ianuarii anno 1937.

* Ordo Sanctissimae Trinitatis redemptionis captivorum
* Bellum civile Hispanicum

## Notae 
Categoria:Nati 1873
Categoria:Mortui 1937
Categoria:Martyres
Categoria:Beati
Categoria:Trinitarii
Categoria:Incolae Hispaniae
Aloisius a Sancto Michaële De Sanctis

**Aloisius a Sancto Michaële De Sanctis** (in saeculo: **Aloisius de Erdoiza y Zamalloa**) (natus die 25 Augusti 1891 in pago Amorebieta in Hispania; obiit Bellimontano die 24 Septembris 1936), sacerdos professus Ordinis Sanctissimae Trinitatis fuit. Postquam anno 1910 sollemnibus votis se Deo consecravit, anno 1916 ipse munus sacerdotale suscepit. Idem fuit professor, superior conventus Bellimontani ac definitor provincialis.

Quattuor sequentes religiosi viri, in conventu Bellimontano in dioecesi Conchensi degentes, simul interfecti sunt die 24 mensis Septembris anno 1936, scilicet postquam nonnullos dies in vinculis fuerunt: Aloisius a Sancto Michaële De Sanctis, Melchior a Spirito Sancto, Iacobus a Iesu et Ioannes a Virgine de Castellar.

* Ordo Sanctissimae Trinitatis redemptionis captivorum
* Bellum civile Hispanicum

## Notae 

Categoria:Nati 1891
Categoria:Mortui 1936
Categoria:Martyres
Categoria:Beati
Categoria:Trinitarii
Categoria:Incolae Hispaniae
Melchior a Spirito Sancto

**Melchior a Spirito Sancto** (in saeculo: **Melchior Rodríguez Villastrigo**) (natus die 28 Ianuarii 1899 in pago Laguna de Negrillos in Hispania; obiit Bellimontano die 24 Septembris 1936), sacerdos professus Ordinis Sanctissimae Trinitatis fuit. Sollemnem professionem anno 1921 emisit; anno autem 1924 ordinationem sacerdotalem accepit. Idem docendo, sacris concionibus habendis confessionumque ministerio se tradidit. Ipse tempore martyrii nuper erat superior conventus Bellimontani.

Quattuor sequentes religiosi viri, in conventu Bellimontano in dioecesi Conchensi degentes, simul interfecti sunt die 24 mensis Septembris anno 1936, scilicet postquam nonnullos dies in vinculis fuerunt: Aloisius a Sancto Michaële De Sanctis, Melchior a Spirito Sancto, Iacobus a Iesu et Ioannes a Virgine de Castellar.

* Ordo Sanctissimae Trinitatis redemptionis captivorum
* Bellum civile Hispanicum

## Notae 

Categoria:Nati 1899
Categoria:Mortui 1936
Categoria:Martyres
Categoria:Beati
Categoria:Trinitarii
Iacobus a Iesu

**Iacobus a Iesu** (in saeculo: **Iacobus Arriaga y Arrıen**) (natus die 22 Novembris 1903 in pago Arrieta in Hispania; obiit Bellimontano die 24 Septembris 1936), sacerdos professus Ordinis Sanctissimae Trinitatis fuit. Sollemnibus votis se Deo consecravit anno 1924; sacerdotium autem ipse inivit anno 1927. Praeceptor noviciorumque magister fuit.

Quattuor sequentes religiosi viri, in conventu Bellimontano in dioecesi Conchensi degentes, simul interfecti sunt die 24 mensis Septembris anno 1936, scilicet postquam nonnullos dies in vinculis fuerunt: Aloisius a Sancto Michaële De Sanctis, Melchior a Spirito Sancto, Iacobus a Iesu et Ioannes a Virgine de Castellar.

* Ordo Sanctissimae Trinitatis redemptionis captivorum
* Bellum civile Hispanicum

## Notae 

Categoria:Nati 1903
Categoria:Mortui 1936
Categoria:Martyres
Categoria:Beati
Categoria:Trinitarii
Categoria:Incolae Hispaniae
Marise Payne

**Marise Ann Payne** (Sydnei nata die 29 Iulii 1964) est politica Australiae.

Filia rationarii, in suburbiis Sydneii educata, alumna est universitatis Novae Cambriae Australis. Sodalis factionis liberalis anno 1982, praeses vicaria motus republicani Australiani anno 1994 facta est. Senatrix Australiana ab anno 1997 nominata, annis 2001, 2007, 2013, 2016 electa est. Ministra ab operibus humanis a die 18 Septembris 2013, primo ministro Antonio Abbott, deinde ministra a munitione a die 21 Septembris 2015, primo ministro Milcolumbo Turnbull, denuo ministra a rebus externis a die 28 Augusti 2018 meruit, primo ministro Scott Morrison.

## Bibliographia 
* Emily Brooks, "Marise Payne Doesn't Seem All That Bothered By China's Anger Over Defence White Paper" (25 Februarii 2016) apud *HuffPost*
* Gemma Jones, "Age no barrier for Liberal cougar Marise Payne and her cub" in *Daily Telegraph* (14 Maii 2010)

## Nexus externi 
Categoria:Nati 1964
Categoria:Homines vivi
Categoria:Politici Australiae
Categoria:Ministri munitionis
Categoria:Ministri rerum externarum
Categoria:Alumni Universitatis Novae Cambriae Australis
Ioannes a Virgine de Castellar

**Ioannes a Virgine de Castellar** (in saeculo: **Ioannes Joya y Corrolero**) (natus die 16 Maii 1898 in pago Villarubia de Santiago in Hispania; obiit Bellimontano die 24 Septembris 1936), professus Ordinis Sanctissimae Trinitatis fuit. Anno 1923 sollemnem ipse professionem pro fratre laico emisit. Munera coqui et ianitoris exsecutus est idemque pueros religione imbuendos curavit.

Quattuor sequentes religiosi viri, in conventu Bellimontano in dioecesi Conchensi degentes, simul interfecti sunt die 24 mensis Septembris anno 1936, scilicet postquam nonnullos dies in vinculis fuerunt: Aloisius a Sancto Michaële De Sanctis, Melchior a Spirito Sancto, Iacobus a Iesu et Ioannes a Virgine de Castellar.

* Ordo Sanctissimae Trinitatis redemptionis captivorum
* Bellum civile Hispanicum

## Notae 

Categoria:Nati 1898
Categoria:Mortui 1936
Categoria:Martyres
Categoria:Beati
Categoria:Trinitarii
Categoria:Incolae Hispaniae
Mangal Singh Hazowary

**Mangal Singh Hazowary** (natus Silbari in vico Asamae die 2 Martii 1954) est poeta linguae Bodoicae, editor, biographus, et scriptor scaenicus Indicus. Qui praemium Academiae Sahityanae pro *Ziuni Mwkthang Bisombi Arw Aroj,* libro poematum de vita spirituali et pacifistica, anno 2005 accepit. Gradus doctoris philosophiae pro dissertatione "De traditionali festo Bodoensi: studium criticum" ei anno 1999 ab Universitate Gauhatiensi concessus est.

## Notae 
Categoria:Auctores Bodo
Categoria:Biographi
Categoria:Editores
Categoria:Poetae Indiae
Categoria:Scriptores Indiae
Categoria:Scriptores scaenici
Alvarus Santos Cejudo

**Alvarus Santos Cejudo** (natus Daimiel in pago Hispanico die 19 Februarii 1880; mortuus Alcázar de San Juan die 17 Septembris 1936) fuit laicus Ordinis Sanctissimae Trinitatis. Una cum presbyteris et Fratribus Scholarum Christianarum martyrii coronam meruit die 17 Septembris 1936, in oppido Alcázar de San Juan.

* Bellum civile Hispanicum
* Ordo Sanctissimae Trinitatis redemptionis captivorum

## Notae 
Categoria:Nati 1880
Categoria:Mortui 1936
Categoria:Martyres
Categoria:Beati
Categoria:Incolae Hispaniae
Categoria:Trinitarii
Alexander Charitses

**Alexander Charitses** seu litteris Graecis Αλέξης Χαρίτσης (Calamatis natus die 10 Augusti 1977) est politicus Graeciae.

Alumnus est universitatis technicae nationalis universitatisque Panteae Athenis necnon universitatis Mancuniensis in Anglia ubi ingeniariae electricae studuit. Sodalis SYRIZA, legatus est parlamento Graeco ab anno 2012. Minister vicarius et suppletorius ab oeconomia a die 23 Septembris 2015, minister a rebus internis a die 29 Augusti 2018 meruit.

## Bibliographia 
* Γιώργος Αντωνόπουλος, "Ανασχηματισμός: Ποιος είναι ο Αλέξης Χαρίτσης ο νέος υπουργός Εσωτερικών" (28 Augusti 2018) apud *Dikaiologitika*

Categoria:Nati 1977
Categoria:Homines vivi
Categoria:Politici Graeciae
Categoria:Ministri oeconomiae
Categoria:Ministri rerum internarum
Categoria:Alumni Universitatis Technicae Nationalis Athenarum
Categoria:Alumni Scholae et Universitatis Panteae
Categoria:Alumni Universitatis Mancuniensis
Lingua Voruvica

**Lingua Voruvica** septuaginta milia hominum loquuntur, praesertim in Voru, comitatu Estoniae. Interdum pro dialecto linguae Estonicae habetur. Voruvica, una e linguis familiae Finno-Ugricae, habet quindecim casus, nullum genus, nullos articulos grammaticos. Utitur litteris Latinis cum notis diacriticis, sicut *õ, ä, ö,* et *ü.*

Anno 1686 primus liber Voruvicus editus est, Testamentum Novum (*Wastne Testament*). Anno 1885 Iohannes Hurt chrestomathiam Voruvicam optimam edidit. In Estonia annis 1918–1940 et in Unione Sovietica usque ad annum 1990 lingua Voruvica ab Estonicam vulgatam aequabatur, nunc excolitur ut lingua regionalis et in ludis litterarum 26 ediscitur.

thumb|Populi Voruvici regio (colore gilvo)
thumb|Chrestomathia Iohannis Hurt
## Distinctionum linguae Voruvicae ab Estonica exempla 
## De lingua Voruvica 
* Iva, Sulev; Pajusalu, Karl (2004): The Võro Language: Historical Development and Present Situation. In: Language Policy and Sociolinguistics I: "Regional Languages in the New Europe" International Scientific Conference; Rēzeknes Augstskola, Latvija; 20–23 May 2004. Rezekne: Rezekne Augstskolas Izdevnieceba, 2004, 58–63.
* Iva, Sulev (2007): Võru kirjakeele sõnamuutmissüsteem (Inflectional Morphology in the Võro Literary Language). Dissertationes Philologiae Estonicae Universitatis Tartuensis 20, Tartu: Tartu Ülikooli Kirjastus (online: English summary pp 144–146) (PDF)

## Nexus externi 
* Vocabularium Voruvico-Estonicum
* Institutum linguae Voruvicae

!
Categoria:Balticum
Voru (comitatus)

**Voru** (Estonice *Võrumaa*, Voruvice *Võromaa*) est comitatus Estoniae, cuius caput est Voru urbs. 34 178 homines (anno 2012) hoc comitatu habitant, quorum magna pars Voruvice loquitur.

## Nexus externi
* Comitatus situs officialis

Categoria:Comitatus Estoniae 
Categoria:Lingua Voruvica
Philippus Hogan

**Philippus**, vulgo saepissime *Phil* **Hogan** (Kilkenniae natus die 4 Iulii 1960) est politicus Hiberniae et Europae.

Filius coloni, alumnus est  et collegii Universitatis Corcagiensis. Ipse colonus operam dedit. Sodalis factionis Fine Gael, conciliarius comitatus Kilkenniensis ab anno fere 1982, praeses concilii ab 1985, senator Hibernicus ab 1987, legatus est parlamento Hibernico pro circulo Carloviae et Kilkenniae ab anno 1989 usque in 2014. Minister a circumiectu et gubernio provinciali meruit, primo ministro Endeo Kenny, a die 9 Martii 2011 usque ad 11 Iulii 2014. Quo anno commissarius Europaeus selectus est. Commissus ab agricultura et alimento a die 1 Novembris huius anni functus est, praeside commissionis Ioanne Claudio Juncker.

## Bibliographia 
* Lisa O'Carroll, "May urged to ignore 'Three Stooges' in Brexit negotiations" in *The Guardian* (7 Septembris 2018)
* Niall O'Connor, "Phil Hogan: I'm honoured to be selected as Europe's new Commissioner" in *Independent* (2 Octobris 2014)

## Nexus externi 
* Vita apud Unionem Europaeam
* Tim Jones, "Phil Hogan – farm fixer" (12 Aprilis 2014) apud *Politico*

Categoria:Nati 1960
Categoria:Homines vivi
Categoria:Politici Hiberniae
Categoria:Commissarii Unionis Europaeae
Categoria:Ministri circumiectus
Categoria:Alumni Collegii Universitatis Corcagiensis
Categoria:Alumni Collegii Sancti Kiarani
Didacus Pary

**Didacus Pary**, vulgo plene *Diego Pary Rodríguez*, est politicus et legatus Boliviae.

E populo Quechua ortus, alumnus est universitatis Sancti Francisci Xaverii de Chuquisaca Sucre in urbe. Minister vicarius ab eruditione superiori a die 13 Novembris 2008 ad 30 Aprilis 2011, deinde legatus permanens Bolivianus Ordini civitatum Americanarum a die 9 Maii eiusdem anni. Die 4 Septembris 2018 minister a rebus externis factus est, successor Ferdinando Huanacuni, praeside Evo Morales.

## Nexus externi 
* "Diego Pary, nuevo Embajador de Bolivia ante la Organización de Estados Americanos (OEA)" (10 Maii 2011) apud *Experto en Pueblos Indígenas, Derechos Humanos y Cooperació*

Categoria:Nati saeculo 20
Categoria:Homines vivi
Categoria:Politici Boliviae
Categoria:Legati Boliviae
Categoria:Magistri
Categoria:Alumni Universitatis Sancti Francisci Xaverii Sucrensis
Categoria:Ministri rerum externarum
Categoria:Quechua
Camera Medica Bohemica

**Camera Medica Bohemica **(Bohemice *Česká lékařská komora*) est societas omnium medicorum in Re publica Bohemica. Anno 1991 condita est. Sedes principalis huius camerae Olomucii est, sed cancellariam Pragae etiam habet. Ex anno 1996 tribuit hominibus cum meritis in medicina Bohemica titulum *Eques ordinis medicorum Bohemicorum* (ut suum praemium honorarium). 

## Praesides camerae 
* 1991–1992: Miloš Štejfa
* 1992–1998: Bohuslaus Svoboda
* 1998–2005: David Rath
* Ex anno 2006: Milan Kubek

## Notae
## Nexus externi 
* Situs proprius.

Categoria:Constituta 1991
Categoria:Medicina
Categoria:Olomucium
Categoria:Societates
Alcázar de San Juan

[thumb|Conlocatio vici in [Urbs Regia|Provincia Urbs Regia]]
left|thumb|Alcázar de San Juan: media urbs
**Alcázar de San Juan** est commune Hispanicum in communitatis autonomae Castallae-Manicae Provincia Urbs Regia situm, cui anno 2017 30.943 incolarum sunt.

## Nexus externi 
Categoria:Urbes Hispaniae
Arteria cerebelli superior

[thumb|350px|In figura **arteria superior cerebelli** in parte sinistra et media designata inveniri potest, cursus eius principalis est superficie [cerebellum|cerebelli.]]
**Arteria superior cerebelli** (TA: 12.2.08.019) sive **arteria cerebelli superior** cum abbreviatura internationali **SCA** est vas sanguineum superficie principaliter cerebelli et ramus arteriae basilaris. 

Mala arteriae superioris cerebelli imprimis ad insultos ischaemicos (apoplexiam) spectat. Aneurysmata rarius sunt.

## Anatomia topographica 
Ambae *arteriae superior cerebelli* rami arteriae basilaris sub divaricationem eius - dextrorsum et sinistrorsum - inveniri potest.

## Mala 
Ea sunt imprimis obstructiones atheroscleroticae *arteriae superioris cerebelli* (→apoplexia cerebri), quae dignoscuntur - rarius quam arteriae cerebelli inferioris posterioris, crebrius quam arteriae cerebelli inferioris anterioris. 

### Syndroma arteriae cerebelli inferioris anterioris (syndroma SCA) 
Syndroma SCA simul est *syndroma vascularis*, quod est fluxum reductum sive abscissum (ut in apoplexia) symptomata peculiaria efficere. Aegroti vertigine, nausea, tinnitu, hemiataxia cum statu ambulationeque inconstante impediti sunt. Raro nystagmus, syndroma Horneriense observari possunt. Capitis dolor deest.

## Notae 
* Arteria cerebelli inferior anterior
* Cerebellum

Categoria:arteriae encephali
Cerebelli superior arteria
Vironia orientalis

**Vironia orientalis** sive Viria seu Wiria vel Virlandia orientalis (Estonice *Ida-Viru* seu *Ida-Virumaa*, Voruvice *Hummogu-Viro maakund*) est comitatus Estoniae, cuius caput est Gewi. 147 597 homines (anno 2015) hoc comitatu habitant, quorum magna pars Russice loquitur.

## Notae
## Nexus externi
* Comitatus situs officialis

Categoria:Comitatus Estoniae
Mauritius Blondel

**Mauritius Blondel** (Francice: *Maurice Blondel*, natus Divioni die 2 Novembris 1861; obiit Aquis Sextis die 4 Iunii 1949) fuit philosophus Francicus. Eius opus magnum *de actione* intitulatur.

## Opera selecta 
* *De Vinculo substantiali et de substantia composita apud Leibnitium*, hanc thesim Facultati Litterarum Parisiensi proponebat Mauritius Blondel, Parisiis 1893
* ''L'action. Essai d'une critique de la vie et d'une science de la pratique*, Thèse présentée à la Faculté des Lettres de Paris, Parisiis 1893
* *La Pensée*, Tomus 1: *La genèse de la pensée et les paliers de son ascension spontanée*, Tomus 2: *Les responsabilités de la pensée et la possibilité de son achèvement*, Parisiis 1934

## Bibliographia 
* R. Virgoulay & C. Troisfontaines, *Maurice Blondel Bibliographie analytique et critique'', Louvanii 1975-1976, 2 volumina 

## Nexus externus 
* Archivum ad Mauritium Blondel dicatum apud Universitatem Catholicam Lovaniensem  
* Pagina interretialis VIAF

Categoria:Auctores Francogallici
Categoria:Philosophi Franciae
Categoria:Scriptores Franciae
Chromosoma 15 (homo)

thumb|Structura chromosomatis 15 humani.
**Chromosoma 15** humanum est uno ex viginti tribus paribus in hominibus quibus de consuetudine horum chromosomatum duo exempla sunt. Numerus basium conexarum est 100&thinsp;338&thinsp;915 quod est 3.3 centesimae omnium. Plures morbi genetici e mutationibus chromosomatis 15 oriuntur. 

## Gena 
Inter alia in chromosomate humani 15 gena haec locata sunt:

## Morbi circum chromosoma 15 hominis 
### Syndromata microdeletione 
Apud chromosomate 15 hominis syndromata microdeletione (deletione chromosomali < 5 decies centena milia parum basium (Mb)) descripta sunt ut:
* Syndroma Angelman (15q11.2-q13)
* Syndroma Prader et Willi (15q11.2-q13)

## Notae 
* Oestrogenum

## Nexus externi 
* Chromosoma 15 et *Human Genome Project*: http://web.ornl.gov/sci/techresources/Human_Genome/posters/chromosome/chromo15.shtml

Categoria:Chromosomata humana
!